recursal/SuperWikiNEXT-32B huggingface dataset:
**পয়সনের অনুপাত** বা **পোয়াসোঁর অনুপাত** (ইংরাজী: Poisson’s ratio) হল যেকোনো পদাৰ্থের পাৰ্শ্বীয় বিকৃতি ও দৈৰ্ঘ্য বিকৃতির মাঝের অনুপাত। একে গ্ৰীক অক্ষর {\displaystyle \nu } (নিউ) দ্বারা সূচিত করা হয়। ১৮২৭ সালে সাইমন ডেনিস পয়সন নামক একজন ফরাসি পদাৰ্থবিজ্ঞানী তথা গণিতজ্ঞ একটি গবেষণাপত্রে পয়সনের অনুপাতের বিষয়ে বিশদ তথ্য দেন। সেহেতু উক্ত অনুপাতটি তার নামেই নামকরণ করা হয়েছে।
সাধারণত পয়সনের অনুপাতের মান -১ এবং ০.৫-র ভিতর হয়। উল্লেখযোগ্য যে, পয়সনের অনুপাতের মান পদাৰ্থভেদে আলাদা আলাদা হয়। উদাহরণস্বরূপ, রবারের পয়সনের অনুপাতের মান ০.৪৯৯, কৰ্কের পয়সনের অনুপাতের মান প্ৰায় শূন্য, কপারের পয়সনের অনুপাতের মান ০.৩৩ ইত্যাদি। যেহেতু এটি পাৰ্শ্বীয় বিকৃতি এবং দৈৰ্ঘ্য বিকৃতির অনুপাত, তাই এটি একটি এককবিহীন বিশুদ্ধ সংখ্যা।

পয়সনের অনুপাতের বৈজ্ঞানিক চিত্র

ব্যাখ্যা
--------

ধরা হল, যদি কোনো একটা গোটা রবারের চোঙের ওপর বল প্ৰয়োগ করা হয়, তবে গোটা চোঙের দৈৰ্ঘ্য বৃদ্ধি হওয়ার সঙ্গে এর ব্যাস বা প্ৰস্থচ্ছেদ হ্ৰাস হবে। যদি চোঙের প্ৰারম্ভিক দৈৰ্ঘ্য অৰ্থাৎ বল প্ৰয়োগ করার পূৰ্বে এর দৈৰ্ঘ্য L হয়, বল প্ৰয়োগের পর এর দৈৰ্ঘ্য হবে L + ΔL যেখানে ΔL হল দৈৰ্ঘ্যের বৃদ্ধির মান। এই ΔL এবং L-এর মাঝের অনুপাতকে বলা হয় দৈৰ্ঘ্য বিকৃতি।
আবার যদি চোঙের প্ৰারম্ভিক ব্যাস বা প্ৰস্থচ্ছেদ অৰ্থাৎ বল প্ৰয়োগ করার পূৰ্বে এর ব্যাস D হয়, বল প্ৰয়োগের পর এর ব্যাস হবে D-ΔD যেখানে ΔD হল ব্যাস পরিবর্তনের মান অৰ্থাৎ বল প্ৰয়োগের পর হ্ৰাস হওয়া চোঙের ব্যাসের মান। এই ΔD এবং D-র মাঝের অনুপাতকে বলা হয় পাৰ্শ্বীয় বিকৃতি।

যেহেতু গোটা রবারের চোঙটির ওপর বল প্ৰয়োগ করা হয়, তাই চোঙটির দৈৰ্ঘ্য বিকৃতি ঘটার সাথে এর পাৰ্শ্বীয় বিকৃতিও ঘটে। এই পাৰ্শ্বীয় বিকৃতি ও দৈৰ্ঘ্য বিকৃতির অনুপাতকে পয়সনের অনুপাত বলা হয়।

গাণিতিকভাবে, পয়সনের অনুপাতকে নিচে দেয়া ধরনে লেখা যায়

{\displaystyle \nu ={\frac {\Delta D/D}{\Delta L/L}}}
**সুরঞ্জন দাশ** (২২ ফেব্রুয়ারি ১৯২০ - ১০ জানুয়ারী ১৯৭০) ছিলেন ভারতীয় বিমান বাহিনীর একজন পাইলট, যিনি বিমানবাহিনীর প্রথম পরীক্ষামূলক টেস্ট পাইলটদের (ETP) একজন হয়ে আমৃত্যু কুড়ি বছর ধরে সমস্ত জেট বিমানের মূল্যায়ন করেন। তিনি দ্বিতীয় বিশ্বযুদ্ধের সময় রয়্যাল ইন্ডিয়ান এয়ার ফোর্সে যোগদান করেন এবং ভারতীয় বিমান বাহিনীর জন্য একজন পরীক্ষামূলক পরীক্ষা পাইলটের জন্য এম্পায়ার টেস্ট পাইলট স্কুলে প্রথম যোগ দেন। তিনি ১৯৬৭-৬৯ খ্রিস্টাব্দে গ্রুপ ক্যাপ্টেন হিসাবে হালওয়ারা এয়ার ফোর্স স্টেশন বেসের কমান্ডার ছিলেন এবং ১৯৬৯ খ্রিস্টাব্দ হতে আমৃত্যু ভারতীয় বিমান বাহিনীর এয়ারক্রাফ্ট ও আর্মামেন্ট টেস্টিং গ্রুপের পরিচালক ছিলেন।  তিনি ১৯৭৯ খ্রিস্টাব্দে মরণোত্তর পদ্মবিভূষণে ভূষিত হন। তিনি ছিলেন সুধীরঞ্জন দাশের পুত্র  HAL HF-24 প্রোটোটাইপ পরীক্ষা করার সময় তিনি একটি বিমান দুর্ঘটনায় মারা যান। 

সুরঞ্জন দাশের জন্ম ১৯২০ খ্রিস্টাব্দের ২২ ফেব্রুয়ারি  ব্রিটিশ ভারতের কলকাতায়। পিতা সুধীরঞ্জন দাশ ছিলেন ভারতের পঞ্চম প্রধান বিচারপতি এবং বিশিষ্ট জনসেবক এবং মাতা ছিলেন স্বপ্না দাশ। তাদের দুই পুত্র ও এক কন্যা। অন্য পুত্রের নাম সুহৃদরঞ্জন, কন্যা অঞ্জনা। সকলের নামকরণ করেন রবীন্দ্রনাথ ঠাকুর। সুরঞ্জন কলকাতার সেন্ট জেভিয়ার্স কলেজ থেকে পদার্থবিদ্যায় স্নাতক হন। সুরঞ্জনের মেকানিক্যাল এবং বিমান চালকের কাজের প্রতি বিশেষ আগ্রহ ছিল। কিন্তু তার পরিবার তাকে নিরুৎসাহিত করার চেষ্টা করত এই বলে যে "যদি সে উড়তে পারে, তো একটা ছাগলও (Goat) তা পারে"। এই তুচ্ছ কথাগুলির জন্যই বোধহয় তিনি দৃঢ় প্রতিজ্ঞ হন। তিনি  ভারতীয় বিমানবাহিনীতে যোগদান করেন এবং পরীক্ষামূলক পরীক্ষা পাইলটদের (ETP) "সর্বকালের সর্বশ্রেষ্ঠ" ( ইংরাজীতে - গ্রেটেস্ট অফ অল টাইম - সংক্ষেপে, GOAT) পাইলট হিসাবে নিজেকে প্রতিষ্ঠিত করেন।

 BEML দ্বারা নির্মিত MEMU Rakes সুরঞ্জন দাশ রোডের সমান্তরালে পার্ক করা হয়েছে
 সুরঞ্জন দাশ রোড সংলগ্ন সেন্ট্রাল রেলওয়ের অন্তর্গত মেমু রেকগুলি পার্ক করা হয়েছে
ওল্ড মাদ্রাজ রোড এবং ওল্ড এয়ারপোর্ট রোড, ব্যাঙ্গালোরের সংযোগকারী পুরো ৪.১ কিলোমিটার দীর্ঘ চার লেনের রাস্তাটি গ্রুপ ক্যাপ্টেন সুরঞ্জন দাশের নামে *সুরঞ্জন দাশ রোড* নামকরণ করা হয়েছে।

তথ্যসূত্র
---------

1. ↑  Brig S Sunder Rajan (১২ ফেব্রুয়ারি ২০২০)। *Personalities Inked: Pen Sketches of known And Some less known faces*। Booksclinic Publishing। পৃষ্ঠা 29–। আইএসবিএন 978-93-89757-51-4। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Group Captain Suranjan Das"। Bharat Rakshak। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Divya Shekhar (১১ ফেব্রুয়ারি ২০১৬)। "Suranjan Das Road: A street named after a legendary pilot"। *The Economic Times*। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  "Suranjan Das, one of IAF's first Experimental Test Pilots who evaluated all jets for 20 years"। সংগ্রহের তারিখ ২০২২-০৭-০৭।
5. ↑  *The Times of India Directory and Year Book Including Who's who*। ১৯৭০। পৃষ্ঠা 289। সংগ্রহের তারিখ ১০ জুলাই ২০২০।
6. ↑  *Sainik Samachar*। Director of Public Relations, Ministry of Defence। ১৯৭০। পৃষ্ঠা 226–। সংগ্রহের তারিখ ১০ জুলাই ২০২০।
7. ↑  Kapil Bhargava। "Suranjan Das - the man and the professional"। *Indian Aviation*। ১৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০ – Bharat Rakshak-এর মাধ্যমে।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য রামগড় পৌরসভা দেখুন।

**রামগড়** বাংলাদেশের দক্ষিণাঞ্চলের চট্টগ্রাম বিভাগের অন্তর্গত খাগড়াছড়ি জেলায় অবস্থিত একটি শহর। প্রশাসনিকভাবে শহরটি রামগড় উপজেলার সদর। শহরটি রামগড় উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী রামগড় শহরের মোট জনসংখ্যা ২৪,৮৫৪ জন যার মধ্যে ১২,৮৬৫ জন পুরুষ এবং ১১,৯৮৯ জন নারী। এ শহরের পুরুষ এবং নারী অনুপাত ১০৭। শহরে মোট হোল্ডিং সংখ্যা রয়েছে ৫,১৬১টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫৯′৪১″ উত্তর ৯১°৪৪′৩০″ পূর্ব﻿ / ﻿২২.৯৯৪৬৫৫° উত্তর ৯১.৭৪১৭১৪° পূর্ব﻿ / 22.994655; 91.741714। সমুদ্র সমতল থেকে শহরটির গড় উচ্চতা ২৫.৯৬ মিটার।

প্রশাসন
-------

২০০১ সালে রামগড় শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগড় পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ২০.৮৭ বর্গ কি.মি. আয়তনের রামগড় শহর এলাকাটি রামগড় পৌরসভা দ্বারা পরিচালিত হয়।

শিক্ষা ব্যবস্থা
---------------

রামগড় শহরের স্বাক্ষরতার হার হলো শতকরা ৫৯.৬ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Ramgarh, Bangladesh"। সংগ্রহের তারিখ ২০২০-০১-২১।
3. ↑  "এক নজরে রামগড় পৌরসভা"। ২৭ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
অন্য ব্যবহারের জন্য জাহাঙ্গীর হোসেন (দ্ব্যর্থতা নিরসন) দেখুন।**জাহাঙ্গীর হোসেন** বাংলাদেশের সুপ্রিম কোর্টের আপিল বিভাগের বিচারপতি।

প্রথম জীবন
----------

তিনি ৩১ ডিসেম্বর ১৯৫৯ সালে পূর্ব পাকিস্তানের নোয়াখালী (বর্তমান বাংলাদেশ) জন্মগ্রহণ করেন। তিনি ঢাকা বিশ্ববিদ্যালয় থেকে বাণিজ্য বিষয়ে এলএল.বি এবং স্নাতকোত্তর শেষ করেছেন।

পেশা
----

১৯৮৬ সালে জাহাঙ্গীর হোসেন জেলা ও দায়রা জজ আদালতে অ্যাডভোকেট হিসাবে কাজ শুরু করেন। ১৯৯১ সালে তিনি বাংলাদেশ হাইকোর্টে আইনজীবী হিসাবে কাজ শুরু করেন। তিনি ঢাকায় বিশেষ পাবলিক প্রসিকিউটর হিসাবে কাজ করেছেন। তিনি উল্লেখযোগ্যভাবে বাংলাদেশের প্রথম রাষ্ট্রপতি শেখ মুজিবুর রহমান হত্যার বিচার করেছিলেন। ২০১০ সালের ১৮ এপ্রিল, তিনি বাংলাদেশ হাইকোর্ট বেঞ্চে অতিরিক্ত বিচারক হিসাবে নিয়োগ পান।  ২০১২ সালের ৫ জানুয়ারী তিনি এবং বিচারপতি এএইচএম শামসুদ্দিন চৌধুরী একটি বিশ্ববিদ্যালয়ের শিক্ষককে একটি ফেসবুক পোস্টের কারণে ৬ মাসের কারাদন্ডে দণ্ডিত করেছিলেন, যেখানে তিনি প্রধানমন্ত্রী শেখ হাসিনার মৃত্যু কামনা করেছিলেন।  ২০১২ সালের ১৫ এপ্রিল তার নিয়োগ স্থায়ী করা হয় ২৯ আগস্ট ২০১২ সালে তাকে আন্তর্জাতিক অপরাধ ট্রাইব্যুনাল -১ এর বিচারক হিসাবে নিযুক্ত করা হয়।  স্কাইপ কথোপকথনের পরে তিনি কিছুটা বিতর্কের মুখোমুখি হয়েছিলেন যেখানে ট্রাইব্যুনালের চেয়ারম্যান বিচারপতি মোহাম্মদ নিজামুল হক তার সম্পর্কে বিতর্কিত মন্তব্য করেছিলেন এবং তাকে দুর্নীতিবাজ বলে অভিহিত করেছেন, মিডিয়ায় ফাঁস হয়েছিলো বিষয়টি।

তথ্যসূত্র
---------

1. ↑
2. 1 2 3  "Tribunal 1 Judges"। *International Crimes Research Foundation* (ইংরেজি ভাষায়)। ২০১৯-০৭-১২ তারিখে মূল থেকে আর্কাইভ করা। সংগ্রহের তারিখ ২০১৯-০৭-১২।
3. ↑  Ahmed, From Farid। "Bangladesh convicts teacher for Facebook post about prime minister"। *CNN*। সংগ্রহের তারিখ ২০১৯-০৭-১২।
4. ↑  "Judge Zaheer quits war tribunal-1"। *The Daily Star* (ইংরেজি ভাষায়)। ২০১২-০৮-২৯। সংগ্রহের তারিখ ২০১৯-০৭-১২।
5. ↑  "I'm honest,' Justice Jahangir Hossain"। *bdnews24.com*। সংগ্রহের তারিখ ২০১৯-০৭-১২।
6. ↑  "Fugitive BNP leader sentenced to death"। *Gulf-Times* (ইংরেজি ভাষায়)। ২০১৪-১১-১৩। সংগ্রহের তারিখ ২০১৯-০৭-১২।
***টপোগাণিতিক সমতুলতা** এখানে পুনর্নির্দেশ করে।*
একটি কফি মগ ও ডোনাটের মধ্যে অবিচ্ছিন্ন রূপবিকার দেখাচ্ছে যে এরা সম-অবিচ্ছিন্নভাবে চিত্রণযোগ্য।
গণিতের টপোগণিত শাখায় **সম-অবচ্ছিন্ন চিত্রণ** (ইংরেজি ভাষায়: Homeomorphism বা Topological isomorphism) বলতে দুইটি টপোজগতের মধ্যে এদের টপোগাণিতিক ধর্মের সাপেক্ষে এক বিশেষ ধরনের সমচিত্রণকে বোঝায়। দুইটি টপোজগতের মধ্যে সম-অবিচ্ছিন্ন চিত্রণ সম্ভব হলে বলা হয়, এই দুইটি সম-অবিচ্ছিন্নভাবে চিত্রণযোগ্য (homeomorphic)। অর্থাৎ টপোগাণিতিক দৃষ্টিকোণ থেকে এরা অভিন্ন।

সাধারণভাবে বলতে গেলে টপোজগৎ হচ্ছে এক ধরনের জ্যামিতিক বস্তু, আর সম-অবিচ্ছিন্ন চিত্রণ হচ্ছে বস্তুটিকে অবিচ্ছিন্নভাবে টেনে-মুচড়ে নতুন আকারের বস্তুতে রূপ দেয়া। সুতরাং একটি বর্গ এবং একটি বৃত্ত সম-অবিচ্ছিন্নভাবে চিত্রণযোগ্য। টপোগণিতবিদদের নিয়ে বহুল প্রচলিত একটি ঠাট্টা আছে যে তারা কফি কাপ থেকে ডোনাট পৃথক করতে পারেন না, কেননা তাত্ত্বিকভাবে একটি ডোনাটকে টেনে মুচড়ে একটি কফি কাপের আকার দেয়া সম্ভব (ছবিতে দেখুন)।

তথ্যসূত্র
---------

1. ↑  "Analysis Situs selon Poincaré (1895)"। *serge.mehl.free.fr*। ১১ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।
2. ↑  Gamelin, T. W.; Greene, R. E. (১৯৯৯)। *Introduction to Topology*। Courier। পৃষ্ঠা 67।
**জগ নাচ** বা ***জোগেড* নাচ** হল বালি দ্বীপের একটি নৃত্যশৈলী যা ঐতিহ্যবাহী গন্ডরুং নৃত্য থেকে উদ্ভূত।  *জগ* বা *জোগেট* শব্দটি ইন্দোনেশিয়ায় নাচের জন্য ব্যবহৃত একটি অতিপরিচিত শব্দ। এই নৃত্যের প্রদর্শনকালে সাধারণত বাঁশের তৈরি একটি গেমলান বাদ্যযন্ত্র বাজানো হয় যাকে গেমলান জোগেড বাম্বং বলা হয়। নর্তকরা সাধারণত কেবায়া এবং সারং সমন্বিত পোশাক *পরেন।*  বেশিরভাগ বালিনিজ নৃত্যের থেকে আলাধা বৈশিষ্ট্য সম্পন্ন জগ নৃত্য একটি ধর্মীয় এবং আচারিক নৃত্য নয়। এটি শুধুমাত্র বিনোদনের উদ্দেশ্যে পরিবেশিত একটি ধর্মনিরপেক্ষ সামাজিক নৃত্য।  একটি *জগ* নাচ প্রদর্শনের সময়, একজন বা একাধিক মহিলা নর্তকী সাধারণত দর্শকদের মধ্যে একজন পুরুষকে তাদের সাথে নাচ করার জন্য আহ্বান করেন। নৃত্যশিল্পীরা প্রায়শই পাখা এবং স্যাশ ব্যবহার করে একজন দর্শককে *জগ* নৃত্যে যোগ দিতে আমন্ত্রণ জানায়।   এই আমন্ত্রণ যদি প্রত্যাখ্যান করা হয় তাহলে তা অশালীন বলে মনে করা হয়।  এটি মূলত একটি তাৎক্ষণিক পরিবেশনা প্রধান নৃত্যকলা। 

এই নৃত্যের বৈশিষ্ট্য হল নর্তকীর কামোত্তেজক নড়াচড়া এবং ইংগিত। এছাড়াও নর্তকী ও নর্তকদের বা তাদের পুরুষ প্রতিপক্ষের মধ্যে হাস্যকর ও প্রলোভনসঙ্কুল ইশাড়ার আদানপ্রদান লক্ষ্য করা যায়। বালি প্রদেশের সংস্কৃতি বিষয়ক বিভাগের প্রধান পুতু বেরাথ এই নৃত্যটির উত্তেজক প্রকৃতির জন্য তাকে বালিনীয় সংস্কৃতির সাথে বেমানান বলে দাবি করেছিল। তিনি একটি যুব-নেতৃত্বাধীন আন্দোলন *স্টপ জোগেদ জারুহ* -এর মাধ্যমে ইউটিউব থেকে এই নাচের রেকর্ডিং অপসারণের চেষ্টা করেছিলেন।  ২০১৬ সালে গভর্নর মেড মাংকু পাস্তিকা নাচটিকে অশালীন বলে নিষিদ্ধ করার চেষ্টা করেছিলেন।  ২০১৭ সালের আগস্টে বালি প্রাদেশিক সরকার নৃত্যের উন্নতির জন্য একটি *জোগেড বাম্বুং* উৎসবের আয়োজন করে। 

অন্যান্য ইন্দোনেশিয়ান নৃত্য যেমন, জাভানিজ রংগেং এবং সুদানিজ জাইপংগান ইত্যাদি ঐতিহ্যের সাথে জগ নৃত্যের তুলনা করা যেতে পারে। বিতর্ক সত্ত্বেও জগ নৃত্য ইন্দোনেশিয় নৃত্যশৈলীর এক বিশেষ সংজোযন হিসাবে পরিচিত।

তথ্যসূত্র
---------

1. 1 2  "What is Joged? « Balinese Gamelan & Dance | Mekar Bhuana" (ইংরেজি ভাষায়)। সংগ্রহের তারিখ ২০২১-০২-১৮।
2. 1 2 3 4  "Joged - Balinese Fun Dance"। *Bali Around*। ২০১৩-০১-১৮। সংগ্রহের তারিখ ২০২১-০২-১৮।
3. ↑  CoconutsBali (২০১৭-১২-০৮)। "Bali university students scour YouTube for erotic Balinese dance content to flag and report | Coconuts Bali"। *Coconuts* (ইংরেজি ভাষায়)। সংগ্রহের তারিখ ২০২১-০২-১৮।
4. ↑  CoconutsBali (২০১৬-১১-০৯)। "Bali governor moving to ban 'erotic' and 'pornographic' Joget Bumbung dance | Coconuts Bali"। *Coconuts* (ইংরেজি ভাষায়)। সংগ্রহের তারিখ ২০২১-০২-১৮।
5. ↑  Industry.co.id (২০১৭-০৮-১৩)। "Pemprov Bali Menggelar Festival Joged Bumbung"। *Industry.co.id* (ইন্দোনেশীয় ভাষায়)। সংগ্রহের তারিখ ২০২১-০২-১৮।
**পঁচিশ পয়সা** হল বাংলাদেশী টাকার ছোট শ্রেণীর মুদ্রা। পঁচিশ পয়সার ধাতব মূদ্রা সর্বপ্রথম প্রকাশিত হয় ১৯৭৩ সালে। বর্তমানে বাংলাদেশে পঁচিশ পয়সার ব্যবহার নেই।

ইতিহাস
------

বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "**৳**" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।

### নকশা

পঁচিশ পয়সার মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা।

আরো পড়ুন
---------

* বাংলাদেশী টাকা
* বাংলাদেশের অর্থনীতি
* পয়সা

তথ্যসূত্র
---------

1. ↑  "সচল মুদ্রা, অচল মুদ্রা"। *দৈনিক প্রথম আলো*। জানুয়ারি ১৩, ২০১৮। ৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০২১।
2. 1 2  "বাংলাদেশের মুদ্রার ইতিহাস"। *prezi.com*। ২০২১-০২-০২ তারিখে মূল থেকে আর্কাইভ করা। সংগ্রহের তারিখ ২০১৭-০৮-২১।
3. ↑  "BDT | Bangladeshi Taka | OANDA" (ইংরেজি ভাষায়)। ২০১৬-০৩-১২ তারিখে মূল থেকে আর্কাইভ করা। সংগ্রহের তারিখ ২০১৭-০৮-২১।

| * দে
* স
বাংলাদেশী টাকা (৳) |
| --- |
| বিশেষত্ব | 
* *পাই (বিলুপ্ত)*
* *আনা (বিলুপ্ত)*
* পয়সা

 |
| কয়েন | 

|  |  |
| --- | --- |
| বর্তমানে প্রচলিত | 
* ৳১
* ৳২
* ৳৫

 |
| পূর্বে প্রচলিত | 
* ১ পয়সা
* ৫ পয়সা
* ১০ পয়সা
* ২৫ পয়সা
* ৫০ পয়সা

 |

 |
| কাগজের টাকা | 

|  |  |
| --- | --- |
| সিরিজ | 
* বঙ্গবন্ধু শেখ মুজিবুর রহমান সিরিজ
* বাংলাদেশের ঐতিহ্য, দার্শনীয় স্থান ও বিষয়বস্তু সিরিজ

 |
| শ্রেণীবিভাগ | 
* ৳১
* ৳২
* ৳৫
* ৳১০
* ৳২০
* ৳৫০
* ৳১০০
* ৳৫০০
* ৳১০০০

 |

 |
| টাকশাল | 
* বাংলাদেশের টাকশাল

 |
| অন্যান্য | 
* বাংলাদেশ ব্যাংক
* বাংলাদেশের অর্থনীতি

 |
**জিন্দা পার্ক** বাংলাদেশের নারায়ণগঞ্জ জেলায় অবস্থিত একটি বিনোদন পার্ক ও অবকাশ যাপন কেন্দ্র। পার্কটির আয়তন ১০০ বিঘা (৩৩ একর)। পার্কটি নারায়ণগঞ্জ জেলার অন্যতম একটি আকর্ষণস্থল।

অবস্থান
-------

জিন্দা পার্ক বাংলাদেশের নারায়ণগঞ্জ জেলার রূপগঞ্জ উপজেলায় দাউদপুর ইউনিয়নে অবস্থিত। রাজধানী ঢাকা থেকে ৩৭ কিমি দূরে নতুন স্যাটেলাইট শহর পূর্বাচলের উত্তর-পূর্ব কোণে ঢাকা ইস্টার্ন বাইপাস সড়কঘেঁষে এই পার্কটি অবস্থিত। উত্তরে ও পূর্বদিকে একটি ছোট হ্রদ একে ঘিরে রেখেছে।

ইতিহাস
------

"অগ্রপথিক পল্লী সমিতি" ১৯৮০ সালে যাত্রা শুরু করে। এই সংগঠনের উদ্যোগে ১৯৮১ সালে পার্কটি প্রতিষ্ঠিত হয়। পার্কটির আয়তন ১০০ বিঘা, যার মধ্যে ৬০ বিঘা জায়গা প্রদান করেন তবারক হোসাইন কুসুম। শুরুতে এর নাম *শান্তিকানন* দেওয়া হয়, পরে নাম পরিবর্তন করে জিন্দা পার্ক নামকরণ করা হয়। শুরুতে একটি বিদ্যালয় এবং অফিস স্থাপনের মাধ্যমে কাজ শুরু হয়। পর্যায়ক্রমে পাঠাগার, স্বাস্থকেন্দ্র, মসজিদ ইত্যাদি গড়ে ওঠে।

১৯৯৫ সালে রাজউক তার পূর্বাচল প্রকল্পের জন্য জিন্দা পার্ক এলাকাটি অধিগ্রহণ করে। তারপর বেশ কয়েকবার রাজউক ও গ্রামবাসীর মধ্যে দখলচেষ্টা ও প্রতিরোধের ঘটনা ঘটে। বিষয়টি আদলতেও নেওয়া হয়। শেষ পর্যন্ত রাজউক ‘অধিগ্রহণবলে জমির মালিক রাজউক/প্রতিষ্ঠা, পরিচালনা ও উন্নয়নে অগ্রপথিক কল্যাণ সমিতি’ লিখে একটি সাইনবোর্ড লাগায়। ২০১৪ সালের ২৭ ফেব্রুয়ারি পুলিশ জিন্দা পার্ক থেকে লোকজনকে সরানোর চেষ্টা করলে বিক্ষোভের সৃষ্টি হয়। জিন্দা পার্কের নাম তখন "রাজউক জিন্দা পার্ক" রাখা হয়। একই বছর অগ্রপথিক পল্লী সমিতি আবার পার্কটি এলাকাটি অধিগ্রহণ করে ও নাম পরিবর্তন করে জিন্দা পার্ক রাখে।

বর্ণনা
------

জিন্দা পার্ক প্রায় ৩৩ একর জায়গাজুড়ে বিস্তৃত। এখানে প্রায় ২৫০ প্রজাতির প্রায় ২৫ হাজার গাছ রয়েছে। পাঁচটি জলাধার রয়েছে, যা মোট জায়গার ২৫ শতাংশ। আছে বৃক্ষ-ঘর, টিলা, ফুলের বাগান এবং হ্রদের ওপর ব্রিজ। এছাড়া বিদ্যালয়, মসজিদ, পাঠাগার, কটেজ, অফিসসহ বেশ কয়েকটি স্থাপনা রয়েছে।

ছবিঘর
-----

* প্রধান প্রবেশ পথপ্রধান প্রবেশ পথ
* প্রধান প্রবেশ পথপ্রধান প্রবেশ পথ
* মসজিদমসজিদ
* অতিথিশালাঅতিথিশালা
* গ্রন্থাগারগ্রন্থাগার
* বিদ্যালয় ও সবুজ উদ্যানবিদ্যালয় ও সবুজ উদ্যান
* বৃক্ষ-ঘরবৃক্ষ-ঘর
* বৃক্ষরাজিবৃক্ষরাজি
* প্রবেশ পথের সামনে কৃত্রিম জলাধারপ্রবেশ পথের সামনে কৃত্রিম জলাধার
* দিঘীদিঘী

তথ্যসূত্র
---------

1. 1 2 3 4 5  "পাঁচ কিশোরের উদ্যোগ বদলে দিল গ্রাম"। *প্রথম আলো*। ৫ নভেম্বর ২০১৮। সংগ্রহের তারিখ ২৪ অক্টোবর ২০২১।
2. 1 2  "জিন্দা পার্ক"। *রূপগঞ্জ উপজেলা বাতায়ন*। ২০১৯-০৫-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৮-০১।
3. 1 2  "অবসরে ঘুরে আসুন জিন্দা পার্ক"। *বৈশাখী টেলিভিশন*। ১১ ফেব্রুয়ারি ২০১৯। সংগ্রহের তারিখ ২৪ অক্টোবর ২০২১। [*স্থায়ীভাবে অকার্যকর সংযোগ*]
4. ↑  "আন্দোলনে রক্ষা পেল জিন্দা পার্ক"। *bangla.bdnews24.com*। ৩ এপ্রিল ২০১৪। ২৪ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০২১।
5. ↑  "ত্রিপক্ষীয় সমঝোতায় জিন্দা পার্ক এখন রাজউকের দখলে"। *বাংলাদেশ প্রতিদিন*। ৪ এপ্রিল ২০১৪। সংগ্রহের তারিখ ২৪ অক্টোবর ২০২১।

বহিঃসংযোগ
---------


উইকিমিডিয়া কমন্সে **জিন্দা পার্ক** সংক্রান্ত মিডিয়া রয়েছে।

উইকিভ্রমণে ***জিন্দা পার্ক*** সম্পর্কিত ভ্রমণ নির্দেশিকা রয়েছে।

* প্রাতিষ্ঠানিক ওয়েবসাইট
সেন্ট মেরির গির্জা। উত্তর ফ্ল্যাঙ্কে সংযুক্ত চ্যাপেলটি দেখা যায়।
**সান্তা মারিয়া দে সারিগোমুয়ের্তো গির্জাটি** ভিলাভিসিওসার আস্তুরিয়ান কাউন্সিলে অবস্থিত। এটি একটি দেরী রোমানেস্ক গির্জা, ১২ তম শতকের শেষের দিকে বা ১৩ তম শতকের প্রথম দিকে, যা স্পেনের গৃহযুদ্ধের সময় আগুনে ধ্বংস হয়ে গিয়েছিল।

ইতিহাস
------

 পাশের চিত্র
গির্জাটি ৯২১ সালে ওভিএডএর ক্যাথেড্রালে ওরডনিও II-কে মঞ্জুর করার নথিতে উল্লেখ রয়েছে,  যদিও সেই মন্দির থেকে আজ পর্যন্ত কোনো অবশেষ বা কাঠামো টিকে নেই।

১৩৮৫ এবং ১৩৮৬ সালের মধ্যে ওভিএডএর বিশপ দ্বারা প্রস্তুতকৃত তালিকায় গির্জাটি ভিলাভিসিওসার ডায়োসিসে প্রধান একটি হিসাবে উপস্থিত হয়। 

বর্তমান বিল্ডিংটি সময়ের সাথে সাথে বিভিন্ন সংস্কার এবং সম্প্রসারণ দেখায়, যেমন পোর্টিকো দক্ষিণে যোগ করা হয়েছে এবং একটি পশ্চিমে অনুপস্থিত, সম্ভবত বারোক, ইমাফ্রন্টের উপর বেলফ্রি, পবিত্র, দক্ষিণে এবং চ্যাপেল উত্তর দিকের ১৯ শতকের. 

১৯৬৫ সালে গির্জাটিকে একটি ঐতিহাসিক-শৈল্পিক স্মৃতিস্তম্ভ হিসাবে ঘোষণা করা হয়েছিল।

স্থাপত্য
--------

মেঝে পরিকল্পনা, পূর্ব থেকে পশ্চিম দিকে ভিত্তিক, রোমানেস্ক মাত্রার। একটি আচ্ছাদিত পোর্টিকো একটি নিচু প্রাচীর দিয়ে বন্ধ এবং একটি গ্যাবল ছাদ সহ ছাদ দক্ষিণ প্রাচীরের সাথে সংযুক্ত ছিল, যা মাথাকেও সুরক্ষিত করেছিল। মুখ সাদা করা হয়েছে এবং কোণে, জানালা, ছিদ্র, প্লিন্থ এবং দরজায় শুধুমাত্র অ্যাশলার দেখানো হয়েছে।

নাভির তিনটি দরজা এবং দক্ষিণ ও উত্তর দেয়ালের চারটি জানালা রোমানেস্ক মন্দিরের মূল কাজের অন্তর্গত। অর্ধবৃত্তাকার অঙ্কন এবং চেকার্ড প্যাটার্ন সহ দরজাগুলিতে একটি ধূলিকণা বা ছাঁচনির্মাণ রয়েছে। প্রধান দরজার উপরে একটি অ্যাশলারে খোদাই করা একটি গ্রিক ক্রস রয়েছে। বাকি দুটি দরজা ছোট। একটি পোর্টিকোর নীচে দক্ষিণ দেওয়ালে অবস্থিত এবং অন্যটি উত্তর দেওয়ালে খোলে এবং কবরস্থানে প্রবেশাধিকার দেওয়ার জন্য তৈরি করা হয়েছিল; এটি বর্তমানে siglo চ্যাপেলে প্রবেশাধিকার দেয়

 সামনের জানালা
সামনের জানালাটি একটি জিগ-জ্যাগ আর্কিভোল্ট এবং একটি অর্ধ-বৃত্ত ধুলোর আবরণ দিয়ে অলঙ্কৃত। পাশে দুটি কলাম রয়েছে যার বড় বড় পাতা রয়েছে।

অভ্যন্তরে, বিজয়ী খিলান দুটি অর্ধবৃত্তাকার আর্কিভোল্ট এবং অর্ধবৃত্তাকার বৃত্ত সহ একটি ধূলিকণার সমন্বয়ে গঠিত। এটি প্রতিটি পাশে তিনটি কলাম দ্বারা সমর্থিত, যার সাথে উদ্ভিদের সাজসজ্জার মূলধন রয়েছে।

নেভের ছাদটি কাঠের তৈরি, অন্যদিকে মাথাটি একটি সাদা ধোয়া ব্যারেল ভল্ট ।

 ভিতরে বিজয়ী খিলান
পলিক্রোম এখনও বাইরে এবং ভিতরে উভয়ই সংরক্ষিত আছে, বিশেষ করে লাল টোনে।

শ্রেণীসমূহ
----------

1. ↑  *...in Sarego Mortuo monasterium Sancte Marie...*
2. ↑  *«Santa María de Sariego húsala apresentar el prestamero de la eglesia de Oviedo. Es agora capellán della Alfonso Díaz e benefiçiado Alfonso Martínez. Ha de manso tres días de bues. Los diezmos lieva la metad el prestamero e el quarto el capellán e el otro quarto el benefiçiado. Pagan una procuraçión. Riende esta capellanía (...) mrs. e el benefiçio (...) mrs.»*

তথ্যসূত্র
---------

{{সূত্র তালিকা}

1. 1 2 3  Ruiz de la Peña G, I। "Santa María de Sariegomuerto, Villaviviosa"।  ভ্যানকুভার শৈলীতে ত্রুটি: initials (সাহায্য)
রসায়নে **স্টেরিক প্রভাব** বা **স্থানাভাবজনিত প্রভাব** বা **স্থানাভাবজনিত বাধা** হল কোনো অণুতে পরমাণুর অবস্থান জনিত সৃষ্ট বাধা যা মূলত পরমাণুর শূন্যে অবস্থানের জন্য সৃষ্টি হয়। পরমাণুরা কাছাকাছি চলে এলে শক্তি বৃদ্ধি পায় যা স্থিতিশীলতাকে বিনষ্ট করে। তখন স্টেরিক প্রভাবের ফলে অণুর গঠনে পরিবর্তন আসে ও অণুটি সুস্থিত হয়। এটি অণুর সাথে অন্য অণুর বিক্রিয়া করাতে সাহায্য করতেও পারে নাও করতে পারে।

স্টেরিক প্রতিবন্ধকতা (Steric hindrance) স্টেরিক প্রভাবের পরিণতি। স্টেরিক বাধা হল স্টেরিক বাল্কের কারণে রাসায়নিক বিক্রিয়ার ধীরগতি। এটি সাধারণত আন্তঃআণবিক প্রতিক্রিয়ায় প্রকাশিত হয়, যেখানে স্টেরিক প্রভাবের আলোচনা প্রায়শই আন্তঃআণবিক মিথস্ক্রিয়াগুলিতে প্রভাবিত করে। নির্বাচকতা নিয়ন্ত্রণ করার জন্য প্রায়ই স্টেরিক প্রতিবন্ধকতা ব্যবহার করা হয়, যেমন অবাঞ্ছিত পার্শ্ব প্রতিক্রিয়া ধীর করা।

সংলগ্ন গোষ্ঠীর মধ্যে স্টেরিক বাধা বন্ধন কোণকেও প্রভাবিত করতে পারে। স্টেরিক প্রতিবন্ধকতা রোটাক্সেনগুলির পরিলক্ষিত আকৃতি এবং ২,২'-বিবর্তিত বাইফিনাইল এবং বাইন্যাপথাইল ডেরিভেটিভের রেসিমাইজেশনের কম হারের জন্য দায়ী।

ডাইমেথোক্সিট্রিটাইল গ্রুপ এবং রাইবোজ রিং (Py = পিরিডিন) এর কারণে স্টেরিক প্রতিবন্ধকতার ফলে একটি মুক্ত সেকেন্ডারি 3'-হাইড্রক্সি গ্রুপের উপস্থিতিতে থাইমিডিনের প্রাথমিক 5'-হাইড্রক্সিল গ্রুপের রেজিওসেলেক্টিভ ডাইমেথক্সিট্রিটাইলেশন।

আরও দেখুন
---------

* আন্তরাণবিক বল

তথ্যসূত্র
---------

1. ↑  Gait, Michael (১৯৮৪)। *Oligonucleotide synthesis: a practical approach*। Oxford: IRL Press। আইএসবিএন 0-904147-74-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ওয়েব্যাক মেশিনে Steric Effects (*chem.swin.edu.au*) (জুলাই ২৫, ২০০৮ তারিখে আর্কাইভকৃত)
* ওয়েব্যাক মেশিনে Steric: A Program to Calculate the Steric Size of Molecules (*gh.wits.ac.za*) (ডিসেম্বর ২২, ২০১৭ তারিখে আর্কাইভকৃত)
**গিয়াস উদ্দিন চৌধুরী** বাংলাদেশের সিলেট বিভাগের মৌলভীবাজার জেলার রাজনীতিবিদ যিনি তৎকালীন সিলেট-১৬ ও মৌলভীবাজার-৩ আসনের সংসদ সদস্য ছিলেন।

প্রাথমিক জীবন
-------------

গিয়াস উদ্দিন চৌধুরী তৎকালীন সিলেট জেলার মৌলভীবাজারে জন্মগ্রহণ করেন।

রাজনৈতিক জীবন
-------------

গিয়াস উদ্দিন চৌধুরী ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে তৃতীয় জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের প্রার্থী আজিজুর রহমানের কাছে পরাজিত হন।

১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মৌলভীবাজার-৩ আসন থেকে সংসদ সদস্য নির্বাচিত হন।

১৯৯১ সালের পঞ্চম ও ১২ জুন ১৯৯৬ সালের সপ্তম নির্বাচনে জাতীয় সংসদ নির্বাচনে জাতীয় পার্টির প্রার্থী হিসেবে অংশগ্রহণ করে মৌলভীবাজার-৩ আসন থেকে পরাজিত হন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ আগস্ট ২০১৯।
হিন্দুধর্মে **রুদ্র সম্প্রদায়** চার বৈষ্ণব উপসম্প্রদায়ের অন্যতম। বৈষ্ণবদের অন্যান্য সম্প্রদায়ের মতো এই সম্প্রদায়েও বিষ্ণু বা তার অবতার কৃষ্ণকে সর্বোচ্চ ঈশ্বর মনে করা হয়। রুদ্র সম্প্রদায়ের প্রবর্তক সন্ত বিষ্ণুস্বামী। যদিও এই সম্প্রদায়ের উৎস রুদ্র নামধারী শিব। যিনি ভগবান বিষ্ণু (বা কৃষ্ণ) দ্বারা প্রদত্ত জ্ঞান মানবজাতিকে দিয়েছিলেন। বৈষ্ণব মত অনুসারে শিব হলেন প্রথম এবং প্রধান বৈষ্ণব বা বিষ্ণুর অনুগামী। এই সম্প্রদায়ের মতে, বিষ্ণুস্বামী ছিলেন বৈষ্ণবদের পঞ্চদশ গুরু যিনি বিষ্ণুমাহাত্ম্য শিষ্যসমাজে প্রচার করেন। এই সম্প্রদায়ের প্রবর্তনের তারিখটি নিয়ে বিতর্ক রয়েছে। জেমস হেস্টিংসের মতে বিষ্ণুস্বামী পঞ্চদশ শতাব্দীর ব্যক্তিত্ব ছিলেন। কিন্তু কার্ল অলসনের মতে, তিনি ত্রয়োদশ শতাব্দীতে জন্মগ্রহণ করেছিলেন। রুদ্র সম্প্রদায়ের অনুগামীগণ অবশ্য বিষ্ণুস্বামীর জন্ম ৪,৫০০ বছর আগে হয়েছিল বলে মনে করেন। ঐতিহাসিক বিষ্ণুস্বামীর সম্পর্কে প্রায় কিছুই জানা যায় না। তার সকল রচনা কালের গহ্বরে বিলীন হয়ে গেছে। পশ্চিম ভারতের গুজরাত অঞ্চলে এই ধর্ম প্রথম প্রচারিত হয়েছিল। পরবর্তীকালে বল্লভ আচার্য (১৪৭৯–১৫৩১ খ্রি.) এই সম্প্রদায়ের মুখ্য প্রবক্তা হয়েছিলেন বলে মনে করা হয়।

রুদ্র সম্প্রদায়ের আবার দুটি উপবিভাগ রয়েছে: বিষ্ণুস্বামীর অনুগামী **বিষ্ণুস্বামীগণ** এবং বল্লভ আচার্য প্রবর্তিত **বল্লভগণ** বা পুষ্টিমার্গ সম্প্রদায়। উইলিয়াম ডেডওয়েলারের মতে, পুষ্টিমার্গ সম্প্রদায় বাদে রুদ্র সম্প্রদায়ের বর্তমানে কোনো অস্তিত্ব নেই।

এই সম্প্রদায়ের দর্শন হল কৃষ্ণপ্রধান শুদ্ধাদ্বৈত মতবাদ। এই সম্প্রদায়ের অনুগামীগণ কৃষ্ণকে একাকী অথবা রাধার সঙ্গে পূজা করেন। কৃষ্ণের অপর এক রূপ *বালগোপাল*-ও এই সম্প্রদায়ের পূজ্য।

হিন্দুধর্মে সন্ন্যাসজীবন আদর্শ হলেও রুদ্র সম্প্রদায়ে পুরোহিতদের সংসারধর্ম পালনে উৎসাহিত করা হয়। এই সম্প্রদায় বিবাহ করে পরিবার প্রতিপালনের কথা বলে।

তথ্যসূত্র
---------

1. ↑  The Sadhus and Indian Civilisation By Vijay Prakash Sharma
2. ↑  Vaisnavism: Contemporary Scholars Discuss the Gaudiya Tradition Steven Rosen
3. 1 2  Encyclopedia of Religion and Ethics Part 4 By James Hastings p.545
4. ↑  The Many Colors of Hinduism: A Thematic-Historical Introduction By Carl Olson p.175
5. ↑  William Deadwyler in *Vaisnavism: Contemporary Scholars Discuss the Gaudiya Tradition* pp.128-9
6. ↑  Female ascetics in Hinduism By Lynn Teskey Denton, Steven Collins
7. ↑  The penny cyclopædia [ed. by G. Long]. p.390

| * দে
* স
চার বৈষ্ণব সম্প্রদায় |
| --- |
| ঐতিহ্য | নিম্বার্কের কুমার-সম্প্রদায় •  মাধবাচার্যের ব্রহ্ম-সম্প্রদায় •  রামানুজাচার্যের শ্রী-সম্প্রদায় •  বিষ্ণুস্বামীর রুদ্র-সম্প্রদায় |
| দর্শন | দ্বৈতাদ্বৈত •  দ্বৈত •  বিশিষ্টাদ্বৈত •  শুদ্ধাদ্বৈত •  অচিন্ত্য ভেদ অভেদ |
**র‍্যাম্বো** ২০০৮ সালে নির্মিত আমেরিকান অ্যাকশন চলচ্চিত্র। এটি র‌্যাম্বো সিরিজের শেষ চলচ্চিত্র। চলচ্চিত্রটি পরিচালনা করেন সিলভেস্টার স্ট্যালোন।

কাহিনী
------

বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।

প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে।

র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।

তথ্যসূত্র
---------

1. ↑
2. ↑  "Rambo 4 Gets a Budget!"। MoviesOnline। ২৭ মে ২০১১ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *র‍্যাম্বো*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *Rambo* (ইংরেজি)
* মেটাক্রিটিকে *Rambo* (ইংরেজি)
* বক্স অফিস মোজোতে *Rambo* (ইংরেজি)

| * দে
* স
*র‍্যাম্বো* |
| --- |
| 

|  |  |  |  |
| --- | --- | --- | --- |
| *ফার্স্ট ব্লাড* (১৯৮২)* উপন্যাস
 | *র‍্যাম্বো:ফার্স্ট ব্লাড পার্ট ২* (১৯৮৫) | *র‍্যাম্বো ৩* (১৯৮৮)* গেম
 | *র‍্যাম্বো* (২০০৮) |
|

 |
| স্রষ্টা | 
* ডেভিড মোরেল
* সিলভেস্টার স্ট্যালোন

 |
| চরিত্র সমূহ | 
* জন র‌্যাম্বো
* স্যাম ট্রটম্যান

 |
**গুরুদাসপুর সরকারি পাইলট মডেল উচ্চ বিদ্যালয়** হলো বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি উচ্চ বিদ্যালয়। এটি নাটোর জেলার একটি উল্লেখযোগ্য শিক্ষাপ্রতিষ্ঠান। এটি ১৯১৭ সালে প্রতিষ্ঠিত হয় ।

অবস্থান
-------

গুরুদাসপুর সরকারি পাইলট মডেল উচ্চ বিদ্যালয় নাটোরের গুরুদাসপুর উপজেলা সদরে অবস্থিত। বিদ্যালয়ের অবস্থান ২৪°২২′৫″ উত্তর ৮৯°১৪′৫১″ পূর্ব﻿ থেকে ﻿২৪.৩৬৮০৬° উত্তর ৮৯.২৪৭৫০° পূর্ব।

ইতিহাস
------

১৯১৭ খ্রিষ্টাব্দে তৎকালীন নাটোর মহকুমার কয়েকজন ব্যক্তির উদ্যোগে গুরুদাসপুর পাইলট উচ্চ বিদ্যালয় প্রতিষ্ঠিত হয়। পরবর্তিতে এটি মডেল প্রকল্পের ২০১৮ সালের ২৬শে জানুয়ারি বিদ্যালয়টির ১০০ বছর পূর্তি উদ্‌যাপন করা হয়।

অবকাঠামো
--------

বিদ্যালয়টিতে মোট চারটি ভবন রয়েছে। এর মধ্যে একটি সাধারণ শিক্ষার্থীদের জন্য, একটি কারিগরি ভবন এবং অন্যটি বিদ্যালয়ের পুরনো ভবন আরেকটি স্কাউট ভবন। ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।

শিক্ষক ও প্রশাসন
----------------

গুরুদাসপুর পাইলট মডেল সরকারি উচ্চ বিদ্যালয়ের মোট শিক্ষকের সংখ্যা ৩৬ জন। বিদ্যালয়ের বর্তমান প্রধান শিক্ষক হলেন জাহাঙ্গীর আলম।

শিক্ষা কার্যক্রম
----------------

### শিক্ষার্থী

গুরুদাসপুর পাইলট মডেল সরকারি উচ্চ বিদ্যালয়ে ৬ষ্ঠ শ্রেণি থেকে ১০ম শ্রেণি পর্যন্ত পড়ালেখা করার সুযোগ রয়েছে। বিদ্যালয়ের মোট শিক্ষার্থীর সংখ্যা প্রায় ১,৫০০ জন। এর মধ্যে ছাত্র প্রায় ৮৫০ জন ও ছাত্রী প্রায় ৫৫০ জন। প্রতিটি শ্রেণি দুই থেকে তিনটি শাখায় বিভক্ত। এছাড়া নবম ও দশম শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।

বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। অন্যদিকে মেয়ে শিক্ষার্থীদের পোশাকের নির্ধারিত রঙ সবুজ ও সাদা। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।

### সহশিক্ষা কার্যক্রম

বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে। এছাড়া অন্যান্য সংঘের মধ্যে "সূর্য কিশোর", "স্বর্ণ কিশোরী" প্রভৃতি উল্লেখযোগ্য।

সততা স্টোর
----------

বিদ্যালয়ের শিক্ষার্থীদের নৈতিকতার উন্নয়নের জন্য বিদ্যালয়ে একটি "সততা স্টোর" নামক একটি মুদি দোকান রয়েছে। এই দোকানে কোনো ব্যক্তি উপস্থিত থাকেন না; শিক্ষার্থীরা তাদের প্রয়োজনীয় জিনিস কিনে বাক্সে টাকা রেখে যায়।

তথ্যসূত্র
---------
**নেফ্রন** (ইংরেজি: Nephron; গ্রিক ভাষায়: νεφρός - এর অর্থ বৃক্ক) বৃক্কের গঠনগত এবং কার্যগত একক। এরা মূত্র তৈরী করে এবং প্রতিটি বৃক্কে এদের সংখ্যা প্রায় ১ মিলিয়নের মত।

নেফ্রনের প্রকারভেদ
------------------

কর্টেক্সে নেফ্রনের ম্যালপিজিয়ান করপাসলের উপস্থিতির উপর ভিত্তি করে নেফ্রনকে তিন ভাগে ভাগ করা যায়,-

1. সুপারফিসিয়াল নেফ্রন (৮৫%):-এই প্রকার নেফ্রন ছোট আকৃতির হয় এবং বৃক্কের সুপারফিসিয়াল কর্টেক্সে থাকে। স্বাভাবিক অবস্থায় এই প্রকারের নেফ্রন ই মূত্র উৎপাদন করে।
2. মিড করটিক্যাল নেফ্রন(৫%)-
3. জাক্সট্রামেডুলারি নেফ্রন (১০%):- এই প্রকার নেফ্রন তুলনামূলকভাবে বড় আকৃতির হয় এবং বৃক্কের জাক্সট্রামেডুলারি কর্টেক্সে অর্থাৎ মেডুলার ঠিক উপরে কর্টক্সে থাকে। জরুরী অবস্থায় বা পীড়ন অবস্থায় এই প্রকারের নেফ্রন মূত্র উৎপাদন করে।

নেফ্রনের গঠন
------------

বৃক্কীয় নালিকার বিভিন্ন অংশ
নেফ্রন হলো কিডনির গাঠনিক ও কার্যকরী একক। অর্থাৎ নেফ্রনেই কিডনির মূল কাজ সম্পাদিত হয়।
একটি নেফ্রন দুটি অংশ দিয়ে তৈরি:
একটি রেনাল করপাসল, যা প্রাথমিক ফিল্টারিং উপাদান এবং
একটি রেনাল নল যা ফিল্টার করা তরলটি প্রক্রিয়া করে এবং বহন করে। [3]
===রেনাল করপাসল

```
রেনাল করপাসল রক্ত ​​রক্তরস পরিস্রুতনের স্থান। রেনাল করপাসল গ্লোমেরুলাস এবং গ্লোমেরুলার ক্যাপসুল বা বোম্যান্স ক্যাপসুল দিয়ে তৈরি 3: 1027
```

রেনাল কর্পাস্কেলের দুটি খুঁটি রয়েছে: একটি ভাস্কুলার মেরু এবং একটি নলাকার মেরু। [4]রেনাল সংবহন থেকে ধমনীগুলি প্রবেশ করায় এবং গ্লোমেরুলাসকে ভাস্কুলার মেরুতে ছেড়ে দেয়। গ্লোমেরুলার ফিল্টারেট মূত্রনালীতে রেনাল টিউবুলে বোম্যানের ক্যাপসুল ছেড়ে দেয়।

### গ্লোমারুলাস

**গ্লোমারুলাস** বোম্যান্স ক্যাপসুলের রেনাল করপাসলের ভাস্কুলার মেরুতে অবস্থিত ফিল্টারিং কৈশিকগুলির একটি টুফ্ট হিসাবে পরিচিত নেটওয়ার্ক। প্রতিটি গ্লোমারুলাস রেনাল সংবহন একটি অভিজাত ধমনী থেকে তার রক্ত ​​সরবরাহ গ্রহণ করে। গ্লোমেরুলার রক্তচাপ জলের জন্য ড্রাইভিং শক্তি সরবরাহ করে এবং রক্তের রক্তরস থেকে ফিল্টার করার জন্য দ্রবণগুলি এবং বোম্যানের ক্যাপসুলের অভ্যন্তরে Bowman's কে যায় যা বোম্যানের স্থান বলে।

প্লাজমার প্রায় এক পঞ্চমাংশই গ্লোমারুলাসে ফিল্টার হয়। বাকিগুলি একটি উত্তেজনাপূর্ণ আর্টেরিওলে যায়। এফিগেরেন্ট আর্টেরিওলের ব্যাস অ্যাফেরেন্টের চেয়ে ছোট, এবং এই পার্থক্যটি গ্লোমারুলাসের হাইড্রোস্ট্যাটিক চাপকে বাড়িয়ে তোলে।এটি ছাঁকনির মতো কাজ করে। গ্লোমেরুলাস নাইট্রোজেন ঘটিত বর্জ্য পদার্থবিশিষ্ট রক্ত থেকে যে পরিস্রুত তরল উৎপন্ন করে তাকে বলা হয় আল্ট্রাফিল্ট্রেট।

তথ্যসূত্র
---------

1. ↑  Dorland's Medical Dictionary আইএসবিএন ৮১-৮১৪৭-৭১২-X

Dorland's Medical Dictionary আইএসবিএন ৮১-৮১৪৭-৭১২-X

বহিঃসংযোগ
---------

* নেফ্রন কি?
* নেফ্রনের প্রকারভেদ।
একটি ক্ষারযুক্ত ব্যাটারি
**ক্ষারক** এক শ্রেণির রাসায়নিক যৌগ যা হাইড্রোজেন আয়ন গ্রহণ করতে সক্ষম। যেমন ধাতুর অক্সাইড বা হাইড্রোক্সাইডসমূহ ক্ষার। জলে দ্রবণীয় ক্ষারক যা হাইড্রোক্সাইড আয়ন (OH−) প্রদান করে তাকে ব্রনস্টেড-লাউরি অম্ল-ক্ষার তত্ত্ব অনুযায়ী **ক্ষার** বলা হয়। ক্ষারকের অন্যান্য মতবাদ বা সংজ্ঞার্থের মধ্যে রয়েছে ইলেক্ট্রন জোড় দান, হাইড্রোক্সাইড আয়নের উৎস বা আরহেনিয়াস মতবাদ। এইসব রাসায়নিক যৌগ জলে দ্রবীভূত হয়ে হাইড্রোজেন আয়ন অবমুক্ত করে দ্রবণের pH এর মান প্রশম পানির চেয়ে বেশি অর্থাৎ ৭ এর বেশি করে। সবচেয়ে প্রচলিত ক্ষারকসমূহের মধ্যে উল্লেখযোগ্য হল সোডিয়াম হাইড্রোক্সাইড, অ্যামোনিয়া।

রাসায়নিকভাবে অম্লের বিপরীতধর্মী পদার্থ হল ক্ষারক। অম্ল এবং ক্ষারকের মধ্যে বিক্রিয়াকে বলা হয় প্রশমন বিক্রিয়া। অম্ল এবং ক্ষারককে বিপরীতধর্মী হিসেবে বিবেচনা করা হয় কারণ অম্ল পানিতে হাইড্রোনিয়াম আয়নের ঘনমাত্রা বৃদ্ধি করে ; অপরদিকে ক্ষারক তা হ্রাস করে। ক্ষারক অম্লের সাথে প্রশমন বিক্রিয়া করে লবণ এবং পানি উৎপন্ন করে।

যেমন: Ca(OH)2(ক্ষারক) + H2SO4(এসিড) -------> CaSO4(লবণ) + 2H2O(পানি)।

ক্ষার ও ক্ষারক
--------------

যেসব ক্ষারক পানিতে দ্রবণীয় তাদেরকে বলে ক্ষার ; পক্ষান্তরে যেসব ক্ষারক পানিতে অদ্রবনীয় তারা ক্ষারক হলেও ক্ষার নয়। তাই বলা হয় সকল ক্ষারক ক্ষার নয়, কিন্তু সকল ক্ষারই ক্ষারক।

ব্যবহার
-------

ক্ষারকের কিছু ব্যবহার আছে। যেমন : ক্যালসিয়াম হাইড্রোক্সাইড আমাদের ঘরবাড়ি হোয়াইট ওয়াশ করার জন্য ব্যবহার করে থাকি। আবার পানি ও ক্যালসিয়াম হাইড্রোক্সাইড এর মিশ্রিত পেস্ট, যা লাইম ওয়াটার বা চুনের পানি নামে পরিচিত। লাইম ওয়াটার পোকামাকড় দমনে ব্যবহৃত হয়। গ্যাস্ট্রিক এর ওষুধ এন্টাসিড তৈরির মূল উপাদান ম্যাগনেসিয়াম হাইড্রোক্সাইড। কোথাও যদি এসিডের পরিমাণ বেড়ে যায় তাহলে সেখানে ক্ষার দিলেই তা কমে যাবে।

তথ্যসূত্র
---------

1. ↑  Dr. Colin France, Acids and Alkali। "What is an Alkali?"। *GCSE Chemistry*।
**খোঁজ-দ্য সার্চ-২** ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দ্য সার্চ-সিরিজের প্রথম পর্ব খোঁজ-দ্য সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দ্য সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত অনন্ত, বর্ষা, সোহেল রানা, নিনোসহ (ইতালি) আরও অনেকে।

কাহিনী সংক্ষেপ
--------------

শ্রেষ্ঠাংশে
-----------

* অনন্ত - মেজর মাহমুদ হাসান (অনন্ত)
* বর্ষা - এলিজা
* সোহেল রানা - কমান্ড প্রধান
* নিনো (ইতালি) - নিনো (অতিথি শিল্পী)

সংগীত
-----

*খোঁজ-দ্য সার্চ-২* ছবির সঙ্গীত পরিচালনা করবেন ইমন সাহা এবং জনপ্রিয় তরুন কণ্ঠশিল্পী ও সঙ্গীত পরিচালক হাবিব ওয়াহিদ। 

### গানের তালিকা

আরও দেখুন
---------

* খোঁজ-দ্য সার্চ-সিরিজ
* দ্য স্পীড

বহিঃসংযোগ
---------

* চলচ্চিত্র প্রবেশদ্বার

তথ্যসূত্র
---------

1. ↑  অনন্ত : ঢালিউডের কোন নায়িকাই কমার্শিয়াল ফিল্ম এর যোগ্য না তথ্যসুত্রঃ ২০ ডিসেম্বর দৈনিক ইত্তেফাক, তথ্যসংগ্রহঃ ৯ মার্চ ২০১১
2. ↑  খোঁজ দ্য সার্চ-২ বানাবেন খোকন  ওয়েব্যাক মেশিনে আর্কাইভকৃত ১৭ মার্চ ২০১২ তারিখে তথ্যসুত্রঃ ১৭ মে ২০১০ দৈনিক আমার দেশ, তথ্যসংগ্রহঃ ১১ মার্চ ২০১১
***শিবাজী: দ্যা বস*** (তামিল: சிவாஜி: த பாஸ்) হল ২০০৭ সালে মুক্তিপ্রাপ্ত একটি তামিল সহিংস-হাস্যরস-প্রণয়ধর্মী চলচ্চিত্র যার পরিচালক এস শংকর ও প্রযোজক এভিএম প্রযোজনা সংস্থা। প্রধান ভূমিকায় অভিনয় করেছেন রজনীকান্ত আর গুরুত্বপূর্ণ চরিত্রে অভিনয় করেছেন শ্রিয়া সরন, সুমন, বিবেক, মণিভন্নন এবং রঘুবরণ। এ আর রহমান সঙ্গীত পরিচালনা করেছিলেন, অন্যদিকে যথাক্রমে থোট্টা থারানী এবং কে ভি আনন্দ চলচ্চিত্রের শিল্প-পরিচালক ও চিত্রগ্রাহক ছিলেন। ১৫ জুন ২০০৭ সালে তামিল ভাষায় বিশ্বজুড়ে এবং একসাথে ঐ তারিখে তেলুগুতে অনুবাদ করা সংস্করণ হিসেবে চলচ্চিত্রটি মুক্তি পেয়েছিল। চলচ্চিত্রটি হিন্দিতেও অনুবাদ করা হয়েছিলো এবং ৮ জানুয়ারী, ২০১০ এ মুক্তি পেয়েছিল। চলচ্চিত্রটি সমালোচকদের চোখে ইতিবাচকভাবে গৃহীত হয়েছিল এবং বিশ্বব্যাপী বাণিজ্যিক সাফল্য পেয়েছিল। একটি জাতীয় চলচ্চিত্র পুরস্কার (ভারত), তিনটি ফিল্মফেয়ার পুরস্কার দক্ষিণ এবং দুটি বিজয় পুরস্কার জিতেছিল। চলচ্চিত্রটি ত্রিমাত্রিকতায় তৈরি হয়ে, ১২ ডিসেম্বর ২০১২ সালে, "শিবাজি থ্রি ডি" হিসেবে প্রকাশিত হয়েছিল। থ্রি ডি সংস্করণটি দৈর্ঘ্য ছিল ১৫৫ মিনিটের মূল চলচ্চিত্র থেকে চেয়ে কম ছিল। সমালোচকদের চোখে ইতিবাচকভাবে গৃহীত হয়েছিল এবং বিশ্বব্যাপী বাণিজ্যিক সাফল্যে পেয়েছিল। এটি ডলবি এটমস শব্দ প্রযুক্তি ব্যবহার করা প্রথম ভারতীয় চলচ্চিত্র ।

সংক্ষিপ্ত কাহিনী
----------------

ছবিটিতে এক সুপ্রতিষ্ঠিত সফটওয়্যার সিস্টেম আর্কিটেক্ট, শিবাজী, যিনি যুক্তরাষ্ট্রে কাজ শেষ করে ভারতে দেশে ফিরেছেন, দেশে ফিরে আসার পরে, তিনি ঠিক করেন বিনামূল্যে চিকিৎসা এবং শিক্ষার ব্যবস্থা করবেন তাই তিনি বিশ্ববিদ্যালয় এবং মেডিকেল কলেজ বানাবার স্বপ্ন দেখেন। তবে তার পরিকল্পনাগুলি প্রভাবশালী ব্যবসায়ী আদিসেশনের দ্বারা বাধা বিপত্তির মুখোমুখি হন। তখন দুর্নীতির বিরুদ্ধে লড়াই করা ছাড়া শিবাজীর আর কোনও উপায় নেই।

অভিনয়
------

প্রধান ভূমিকায় অভিনয় করেছেন রজনীকান্ত আর গুরুত্বপূর্ণ চরিত্রে অভিনয় করেছেন রজনীকান্ত, শ্রিয়া সরণ, সুমন, বিবেক, মণিভান্নান এবং রঘুবরণ।

সমালোচনা
--------

রেডিফ ডটকমের, আর জি বিজয়সারথি, তার ছবিটিকে এক কথায় বলেছিলেন, "কোন যুক্তি নয়, কেবল রজনীর যাদু"। গল্পটি সম্পর্কে তিনি বলেছিলেন, "দুর্ভাগ্যক্রমে, ছবিটির বার্তা অযৌক্তিক গোলকধাধায় এবং কখনও কখনও অদ্ভুত ক্রমের ধাক্কায় হারিয়ে গেছে"। যদিও, রজনীকান্ত, শ্রিয়া, বিবেক এবং প্রযুক্তিগত দলের প্রশংসা করেছেন। সিফি লিখেছেন: "এখানে কেবল একজন নায়ক রয়েছেন, [..] - রজনী নিজেই। ছবিটির প্রতিটি ফ্রেমে তাঁর সিনেমাটিক ক্যারিশমার অপ্রতিরোধ্য উপস্থিতি। ছবিটি ভালো হয়েছিল কারণ শঙ্কর ছবিটিকে অনেক বড় মাপের করেছিলেন বলে , [..] যা দুর্দান্ত কোরিওগ্রাফড অ্যাকশন দৃশ্যের সাথে একটি ভিজ্যুয়াল ট্রিট ছিল এটি সমস্তই শীর্ষস্থানীয় লাইন টেকনো ফিনেসের সাথে আসে, সম্ভবত তামিল সিনেমায় এটি সর্বকালের সেরা "এবং আরও লিখেছেন যে" প্রযুক্তিগতভাবে, [..] একটি উদ্ঘাটন [..] রয়েছে চমকপ্রদ ভিজ্যুয়াল, যেটিতে পয়সা উসুল। কে ভি আনন্দের সিনেমাটোগ্রাফি শীর্ষ শ্রেণির, আর্ট ডিরেক্টর, থোটা থারানীর রচনা প্রলুব্ধ করছে, বিশেষত গানের সেটগুলি।

তথ্যসূত্র
---------

1. ↑  "Dolby to cross 100 screens this year also"। ।  `|কর্ম=` এ বহিঃসংযোগ দেয়া (সাহায্য)
2. ↑  Vijayasarathy, R. G. (১৫ জুন ২০০৭)। "No logic, only Rajni's magic"। Rediff। ২ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০০৮।
3. ↑  "Movie Review : Sivaji"। *Sify*। ৬ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৫।

বহিঃসংযোগ
---------

* ইন্টারনেট মুভি ডেটাবেজে *Sivaji*  (ইংরেজি)
* অলমুভিতে *Sivaji* (ইংরেজি)
*মেডিকেল এনসাইক্লোপিডিয়া অফ ইসলাম অ্যান্ড ইরান*  নামে ইরানের মেডিকেল সায়েন্স একাডেমিতে একটি রেফারেন্স বই প্রস্তুত হচ্ছে। এই প্রকল্পের উদ্দেশ্য একটি ৫-ভলিউম এর সংগ্রহ প্রকাশ করা; যার প্রত্যেক ভলিউমে ১০০০ টি পৃষ্ঠা এবং ৫০০ টি নিবন্ধ থাকবে। এর মধ্যে ইরান  এবং অন্যান্য ইসলামিক দেশগুলির চিকিৎসার ইতিহাস অন্তর্ভুক্ত থাকবে। এই ব্যাপারে অবধি ইরানে সীমিত সংখ্যক বই ও রেফারেন্স প্রকাশিত হয়েছে তাই এই বিষয়টি কেন্দ্র করে রেফারেন্স সংগ্রহ ও বিশ্বকোষ সংকলন একাডেমি অফ মেডিকেল সায়েন্সের উদ্দেশ্য ছিল।

নিবন্ধগুলির বিষয় হ'ল বিগত শতাব্দীতে বিখ্যাত ইরানি ও বিদেশী চিকিৎসক, ফার্মাকোলজিস্ট, ফার্মাসিস্ট এবং ভেষজবিদদের জীবনী, হাসপাতাল, মেডিকেল স্কুল এবং কেন্দ্র, ওষুধ, ভেষজ, চিকিৎসার ইতিহাস এবং মেডিসিনের ইতিহাসের শর্তাবলী। নিবন্ধগুলি প্রায় ১২০০ শব্দের সমন্বয়ে প্রস্তুতকৃত, তবে দৃশ্যত, কয়েকটি নিবন্ধ এই সীমাবদ্ধতার চেয়ে দীর্ঘ । যেহেতু এই বইটি ইরানে প্রকাশিত হবে, তাই এটি ফার্সিতে রয়েছে। তবে একাডেমি অফ মেডিকেল সায়েন্সেস এর সমস্ত খণ্ড প্রকাশের পরে এটি ইংরেজিতে অনুবাদ করতে চায়।

নিবন্ধগুলি ভৌগোলিক অঞ্চল ভিত্তিতে ইরান, অটোমান (তুরস্ক), মিশর, মেসোপটেমিয়া, ভারত এর মেডিকেল সায়েন্সেস (যদিও এর একটি অংশ মুসলমান শাসিত ছিল), এবং স্পেন (বেশিরভাগ মুসলিম নাগরিক সহ এমন অঞ্চলগুলিতে) এর হবে। সাধারণভাবে, এই বইয়ের সর্বাধিক গুরুত্বপূর্ণ লক্ষ্য হ'ল চিকিৎসার ইতিহাস পাঠকদের কাছে প্রবর্তন করা। চিকিৎসা বিজ্ঞান নিয়ে ইরানে অনেক বিভ্রান্তি রয়েছে। এবার, চিকিৎসাবিজ্ঞানই ছিল মনোযোগের কেন্দ্র। যেহেতু সুনির্দিষ্ট পরিকল্পনার সাথে সঙ্গতিপূর্ণভাবে এই বইটিতে বিভিন্ন নিবন্ধ রয়েছে, তাই চিকিৎসার ইতিহাস সম্পর্কে পড়াশোনা করা বা বিশ্বের বিভিন্ন অংশে এই বিষয়ে আগ্রহী আগ্রহী বিভিন্ন লেখক এটির সাথে পরিচিত হতে পারেন।

বইটির প্রথম খণ্ডটি ২০১১ সালে প্রকাশিত হয়েছিল, ২০১৬ সালে 'মেডিকেল এনসাইক্লোপিডিয়া অফ ইসলাম অ্যান্ড ইরান' হালনাগাদ হয়েছিল এবং খণ্ড ২ হিসাবে পুনরায় প্রকাশিত হয়েছিল। ২০১৮ এ এটি আবার হালনাগাদ করা হয়েছিল (খণ্ড ৩ হিসাবে) ।

আরও দেখুন
---------

তথ্যসূত্র
---------

1. ↑  Velayati, A. (২০১০-১১-২০)। "Medical Encyclopedia of Islam and Iran"। *Iranian Journal of Pharmaceutical Research*। **0** (Supplement 2): 1–1। আইএসএসএন 1735-0328। ডিওআই:10.22037/ijpr.2010.301। ২০১৯-০৭-০৩ তারিখে মূল থেকে আর্কাইভ করা। সংগ্রহের তারিখ ২০২১-০৪-২২।
2. ↑  *http://mjiri.iums.ac.ir/article-1-1267-en.pdf* (পিডিএফ)। ২৬ নভেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০২১।  `|title=` এ বহিঃসংযোগ দেয়া (সাহায্য)
3. ↑
4. ↑  "Iran to publish 2nd volume of Medical Encyclopedia of Islam and Iran"। *The Iran Project* (ইংরেজি ভাষায়)। ২০১৬-০১-৩১। সংগ্রহের তারিখ ২০২১-০৪-২২।

বহিঃসংযোগ
---------

* Islamic Republic of Iran Academy of Medical Sciences
* List of Entries of *Encyclopedia of Islam and Iran* (in Persian)
* Methodology for writing articles in *Encyclopedia of Islam and Iran* (in Persian)
* Digital Library *Encyclopedia of Islam and Iran* (in Persian)
*সুপার* ২০০৫ সালে মুক্তিপ্রাপ্ত একটি তেলুগু চলচ্চিত্র। বিখ্যাত অভিনেত্রী অনুষ্কা শেট্টি চলচ্চিত্রে অভিনয়ের সূচনা করেছিলেন এর মাধ্যমে। চলচ্চিত্রটি হিন্দিতেও ডাব করা হয়েছিল এবং এর নাম দেয়া হয়েছিল *রবারি*।

গল্প
----

সোনু তার বোন সাশা এবং তাদের বন্ধু অখিল দরিদ্র জীবনযাপন করে। সাশা তার হৃদয় অখিলকে ভালবাসে। তাকে ঘনিষ্ঠ বন্ধু এবং বিশ্বাসী হিসাবে গণ্য করে।এক সময় তারা তিনজন এতটা শক্তিশালি হয়ে উঠল যে, তারা ছিনতাই করার চক্রান্ত করে এবং শেষ পর্যন্ত কর্তৃপক্ষকে বোকা বানাতে সফল হয়। সাশা যখন জানতে পারে যে অখিল তাকে ভালবাসে না তখন সে আত্মহত্যার হুমকি দেয় । তিনজনের মধ্যে ভুল বোঝাবুঝি হয়। এরপরে তারা আলাদা হয়ে যায় । অল্প সময় পরে সোনু জানতে পারে যে সাশা মারা গেছে। কয়েক বছর পরে ডঃ শ্রী বিদ্যা নামে এক যুবতী সোনুর জীবনে আসে। তিনি তার এবং তার বাবার সাথে বন্ধুত্ব করে। তিনি তাদের আর্থিক সহায়তাও করেন। সোনু যা জানে না তা হল শ্রী অখিলকে ভালবাসে।অখিলের সাথে যখন তার দেখা হয়েছিল যখন তার টিভি সেটটি দুর্ঘটনাক্রমে অখিলের এক ট্যাক্সি ড্রাইভার দ্বারা ক্ষতিগ্রস্ত হয়েছিল। তিনি জানেন না যে সোনু সাশার মৃত্যুর জন্য সর্বদা অখিলকে দোষ দিয়েছিল। অখিল সোনুর জীবনে আবার প্রবেশ করে । তারা জানতে পারেন যে সাশা মারা যায়নি তার খুন হয়েছিল।

শিল্পী
------

* অখিল - আক্কিনেনি নাগার্জুনা
* শ্রী বিদ্যা ভাল্লি -আয়েশা তাকিয়া
* সাশা - অনুষ্কা শেট্টি
* শিল্পী - আলী
* সনু - সোনু সুদ
* মিথ্যা সনাক্তকারী বিশেষজ্ঞ - ব্রহ্মানন্দম
* পুলিশ অফিসার - সায়াজী শিন্দে

অন্য়‌ান্য
----------

* পরিচালক - পুরি জগন্নাধ
* সংগীত - সন্দীপ চৌতা

পুরস্কার
--------

ছবিটি চলচ্চিত্রটির জন্য সেরা কৌতুক অভিনেতার ফিল্মফেয়ার পুরস্কার জিতেছে।

তথ্যসূত্র
---------

1. ↑  "Super"।

বহিঃসংযোগ
---------

* ইন্টারনেট মুভি ডেটাবেজে *সুপার*  (ইংরেজি)
* অলমুভিতে *সুপার* (ইংরেজি)
**ক্রান্তিবীর** একটি বলিউড নির্মিত হিন্দি অ্যাকশনধর্মী চলচ্চিত্র। ১৯৯৪ সালে প্রকাশিত এই সিনেমার পরিচালক-প্রযোজক ছিলেন মেহুল কুমার। তেলুগু ভাষায় এই চলচ্চিত্রটির পুনঃনির্মাণ হয় 'পূণ্য ভুমি না দেশম' নামে। কন্নড় ভাষাতেও পুনঃনির্মাণ হয়, যার নাম ছিল 'পারোদি'।

কাহিনী
------

স্বাধীনতা সংগ্রামীর নাতি প্রতাপ উচ্ছৃঙ্খল ও জুয়াড়ি, সে কারণে বাড়ি থেকে তাকে তাড়িয়ে দেন প্রতাপের মা। বাড়িছাড়া প্রতাপ বোম্বাই চলে আসে। সমুদ্রে ডুবে যাওয়া থেকে ব্যবসায়ী ও লক্ষীনগর বস্তির মালিক লক্ষীদাসের ছেলে অতুলকে বাঁচালে লক্ষীদাস তাকে বাড়িতে নিয়ে আসেন ও বড় ছেলের মর্যাদা দেন। একসাথে তারা মানুষ হয়। বস্তির একটি ঘরে সাংবাদিক মেঘা দীক্ষিত থাকে। সে সমাজবিরোধী, দুর্নীতিগ্রস্ত রাজনীতিবিদ, উঁচুতলার অপরাধীদের বিরুদ্ধে কাগজে লিখতে থাকলে তার ওপর হামলা হয়। প্রতাপ তাকে বাঁচায়। বস্তির হিন্দু মুসলিম ঐক্য নষ্ট করে তা দখল করতে চায় প্রমোটার ও রাজনীতিবিদেরা কিন্তু প্রতাপ সর্বদা তাদের আক্রমণ রুখে দেয়। ব্যবসায়ী যোগরাজের মেয়ে মমতা বস্তির ছেলে অতুলকে ভালবাসে জেনে প্রথমে রেগে গেলেও যোগরাজ পরে খুশি হয় এই ভেবে যে বোম্বে শহরে বিরাট জায়গা জুড়ে থাকা লক্ষীনগরকে দখল করা যাবে। কুখ্যাত অপরাধী চতুর সিং চিতার লোকজন বস্তিতে আগুন লাগিয়ে দেয় কিন্তু দয়ালু লক্ষীদাস বস্তির অধিবাসিদের পাশে দাঁড়ান। যখন কোনোভাবে বস্তি দখল করা গেলোনা তখন লক্ষীদাসকে ভয় দেখিয়ে দলিলে সই করিয়ে খুন করে চতুর সিং। প্রতাপ এই খুনের বদলা নিতে মরিয়া হয় এবং চতুর সিং একটি মন্দিরে পুজো দিতে এলে তার ওপর গুলি চালায়। যদিও বুলেট প্রুফ জ্যাকেট থাকায় সে বেঁচে যায়। এবার দুর্নীতিগ্রস্ত রাজনৈতিক নেতা, প্রশাসনের প্রধান, অসৎ পুলিশ আধিকারিক ও বিচারককে দের হত্যা করার সিদ্ধান্ত নেয় প্রতাপ। ছদ্মবেশে টিভি চ্যানেলের আলোচনা কক্ষে ঢুকে সে সকলকে হত্যা করে। বিচারে তার ফাঁসির আদেশ হয়। জেলে তার মা বহুদিন পরে তাকে দেখতে আসেন সংগে আসে মেঘা। ফাঁসির আগের মূহুর্তে খবর আসে রাষ্ট্রপতি এই সাজা মকুব করেছেন। জনগণ এ সংবাদে উল্লাসে ফেটে পড়ে ও প্রতাপের কাছে ছুটে যায়। এই সময় চতুর সিং মেশিনগান নিয়ে গুলি চালাতে থাকে জনতার উদ্দেশ্যে। প্রতাপ তাকে শেষ পর্যন্ত হত্যা করতে সক্ষম হয়।

অভিনয়
------

* নানা পাটেকর - প্রতাপ
* ডিম্পল কাপাডিয়া - মেঘা দিক্ষীত
* অতুল অগ্নিহোত্রী - অতুল
* মমতা কুলকার্নি - মমতা
* ড্যানি ডেনজংপা- চতুর সিং চিতা
* পরেশ রাওয়াল - লক্ষীদাস
* ফরিদা জালাল - প্রতাপের মা
* টিনু আনন্দ - যোগরাজ

সম্মান
------

### জাতীয় চলচ্চিত্র পুরস্কার

* শ্রেষ্ঠ অভিনেতা - নানা পাটেকর

### ফিল্মফেয়ার পুরস্কার

### স্টার স্ক্রীন পুরস্কার

* শ্রেষ্ঠ অভিনেতা - নানা পাটেকর
* শ্রেষ্ঠ ডায়লগ নির্মাতা - ইসরাক সুজা
* শ্রেষ্ঠ কাহিনীকার - ইসরাক সুজা

সঙ্গীত
------

এই সিনেমায় মোট ছয়টি গান আছে। সুরকার ছিলেন আনন্দ - মিলিন্দ এবং গীতিকার সমীর।

| গান | কণ্ঠশিল্পীগণ |
| --- | --- |
| চুনরী উড়ি সাজন | কুমার শানু, পুর্নিমা |
| যব সে হম তেরা | কুমার শানু অলকা ইয়াগ্নিক |
| জয় অম্বে, জগদম্বে | প্রফুল দেভ, সুদেশ ভোঁসলে |
| ঝানকারো ঝানকারো | উদিত নারায়ণ, স্বপ্না অবস্তি |
| লাভ র‍্যাপ | স্বপ্না মুখার্জি, অমিত কুমার, পুর্নিমা |
| ফুল কলি চাঁদ | উদিত নারায়ন, সাধনা সরগম |

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে *ক্রান্তিবীর*  (ইংরেজি)
**গঙ্গাজল** একটি ২০০৩ সালের বলিউড নির্মিত হিন্দি ভাষার অ্যাকশনধর্মী চলচ্চিত্র। এই সিনেমাটির পরিচালক ছিলেন প্রকাশ ঝা। এর কাহিনি বিহারের ভাগলপুর দাংগায় মানুষকে অন্ধ করে দেওয়ার মর্মান্তিক ঘটনায় কিছুটা অনুপ্রানিত। চলচ্চিত্রটিতে অজয় দেবগন, গ্রেসী সিং, মোহন আগাশে, মুকেশ তিওয়ারী মুখ্য ভূমিকায় ছিলেন।

কাহিনি
------

বিহারের কাল্পনিক শহর তেজপুরে সুপারিন্টেনডেন্ট অফ পুলিশ পদে নতুন যোগ দিতে আসেন আই পি এস অফিসার অমিত কুমার। অমিত সৎ ও সাহসী অফিসার হিসেবে পুলিশ মহলে পরিচিত। তেজপুর শহর মাফিয়া, অপরাধী, তোলাবাজ ও ক্ষমতাবান রাজনৈতিক নেতার অঙ্গুলিহেলনে চলে। এই মাফিয়াদের প্রধান সাধু যাদব ও তার পুত্র সুন্দর যাদব। স্থানীয় পুলিশের বড়কর্তারাও তাকে ভয় পায়, বখরা নিয়ে সন্তুষ্ট থাকে। অমিত কুমার শহরে এসেই বুঝতে পারেন থানার বহু অফিসারকে নিজের কাজে ব্যবহার করে সাধু যাদব। পুলিশ ইনস্পেকটর বাচ্চা যাদব দক্ষ, বুদ্ধিমান হলেও আদতে সাধুর কাছের লোক। বখরার গোলযোগে ইনস্পেকটর আর.কে সিং কে নুনুয়া নামক ভাড়াটে খুনী হত্যা করলে তদন্ত শুরু হয়। খুন করে নুনুয়া লুকিয়ে ছিল সাধু যাদবের বাড়ি। সাধু বাচ্চাকে ডেকে আনে ও বাচ্চার হাতে তুলে দেয়। বাচ্চা যাদব নুনুয়াকে গুলি করে খুন করে। অমিত কুমার সবই বুঝতে পারেন যে এটা মিথ্যা সংঘর্ষে খুন। তিনি বাচ্চা যাদবকে সতর্ক করে বলেন সাধু যাদবের ছত্রছায়া থেকে সে বেরিয়ে না এলে তারও পরিণতি ভাল হবেনা। বাচ্চা যাদব বুঝতে পারে সে ব্যবহৃত হচ্ছে। নারী অপহরণকারী সুন্দর যাদবকে বাচ্চা ধরিয়ে দেয় এবং লক আপের ভেতর দুজন অপরাধী যারা আসলে সাধুরই লোক তাদের চোখে এসিড ঢেলে অন্ধ করে দেয় বাচ্চা যাদব। অমিত কুমার এই ঘটনায় ক্ষুব্ধ হন এবং বাচ্চাকে সাসপেন্ড করেন। কিন্তু গোটা জেলা জুড়ে পুলিশের এই কাজ প্রশংসিত হয়। অপরাধীদের চোখে এসিড ঢেলে হত্যা করার চেষ্টা করে জনগণ নানান জায়গায়। এসিডের নাম দেওয়া হয় গঙ্গাজল। অমিত কুমার বুঝতে পারেন এই ঘৃন্য পদ্ধতি সভ্য সমাজের উপযোগী নয় কিন্তু তিনি অসহায় বোধ করেন। ইতিমধ্যে সুন্দর জামিনে মুক্তি পেয়ে বাচ্চা যাদবকে নৃশংসভাবে হত্যা করে। স্বরাষ্ট্র মন্ত্রী ও ডি আই জি বর্মা সাধু যাদবের ঘনিষ্ঠ হওয়ায় অমিত কুমার কে নানা বাধার সম্মুখীন হতে হয়। কিন্তু তিনি সর্বশক্তি দিয়ে চেষ্টা করতে থাকেন সাধু যাদবের মাফিয়া রাজ ধংশ করার। তেজপুরের বিপুল পরিমান মানুষ ও নিচুতলার পুলিশ কর্মীরা তার পাশে এসে দাঁড়ায়।

অভিনয়
------

* অজয় দেবগন – অমিত কুমার
* গ্রেসি সিং – অনু (অমিতের স্ত্রী)
* মোহন আগাসে – ডি আই জি বর্মা
* মুকেশ তেওয়ারী – বাচ্চা যাদব
* অখিলেন্দ্র মিশ্র – ডি এস পি ভোরেলাল
* মোহন জোশী – সাধু যাদব
* যশপাল শর্মা – সুন্দর যাদব
* দয়া শঙ্কর পান্ডে – দারোগা মাংনি রাম

তথ্যসূত্র
---------

1. ↑  "GangaaJal for box office salvation"। The Hindu। ৪ সেপ্টেম্বর ২০০৩। ৪ নভেম্বর ২০০৩ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০০৩।
2. ↑  Box Office 2003
3. 1 2  "Gangaajal (2003)"। *imdb.com*। সংগ্রহের তারিখ ১৪ মে ২০১৭।

বহিঃসংযোগ
---------

* ইন্টারনেট মুভি ডেটাবেজে *গঙ্গাজল*  উইকিউপাত্তে এটি সম্পাদনা করুন (ইংরেজি)